stanford-oval/wikipedia huggingface dataset:
William Coe

| William Coe |
| --- | --- |

Henkilötiedot
Koko nimi:  William Wesley Coe Jr.
Syntynyt: 8. toukokuuta 1878 Boston, Yhdysvallat
Kuollut: 24. joulukuuta 1926 (48 vuotta) Bozeman, Yhdysvallat
Yleisurheilija
Pituus:  178  cm
Paino:  95 kg
Laji:  kuulantyöntö
Ennätykset:  kuulantyöntö: 15,09 m (1905)
| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | St. Louis 1904 | kuulantyöntö |  |
William Wesley Coe Jr. (8. toukokuuta 1878 Boston – 24. joulukuuta 1926 Bozeman) oli yhdysvaltalainen kuulantyöntäjä ja olympiamitalisti.
Coe osallistui olympialaisiin kaksi kertaa, vuosina 1904 ja 1908. Vuoden 1904 kisoissa St. Louisissa hän voitti hopeaa kuulantyönnössä. Vuoden 1908 olympialaisissa Lontoossa Coe osallistui sekä kuulantyöntöön sijoittuen neljänneksi että köydenvetoon, jossa Yhdysvaltojen joukkue sijoittui viidenneksi.
Coen työnsi ennätyksekseen tuloksen 15,05 metriä vuonna 1905. Lisäksi hänen tuloksensa 14,40 metriä vuoden 1904 olympialaisissa ylitti silloisen olympiaennätyksen.
William Cockburn

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Lake Placid 1932 |  |  |
William Hastings ”Bill” Cockburn (1. maaliskuuta 1902 Toronto, Ontario – 21. maaliskuuta 1975 Winnipeg, Manitoba) oli kanadalainen jääkiekkomaalivahti ja olympiavoittaja.
Cockburn kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932.
Éliphas Lévi

Eliphas Lévi.
Éliphas Lévi, oik. Alphonse Louis Constant, (8. helmikuuta 1810 – 31. toukokuuta 1875) oli ranskalainen okkultisti ja maagikko. Nimi ”Eliphas Lévi”, jolla hän kirjoitti kirjansa, oli hänen yrityksensä kääntää etunimensä Alphonse ja Louis hepreankielisiksi.
Pariisin vuodet

Lévi oli pariisilaisen suutarin poika. Hän kävi pappisseminaareissa ja alkoi opiskella katolisen papin virkaa varten. Samaan aikaan hän kuitenkin rakastui ja lopetti opintonsa ilman pappisvihkimystä. Hän kirjoitti lukuisia lyhyitä uskonnollisia teoksia: Des Moeurs et des Doctrines du Rationalisme en France (’rationalismin moraalisista tavoista ja opeista Ranskassa’, 1839) oli vastavalistusta edustava kulttuuripamfletti. La Mère de Dieu (’Jumalan äiti’, 1844) johti kahteen lyhyeen vankilatuomioon. Sitä seurasi kaksi radikaalia teosta: L’Evangile du Peuple (’ihmisten evankeliumi’, 1840), ja Le Testament de la Liberté (’vapauden testamentti’), jotka julkaistiin vallankumousvuonna 1848.
Lévi oli lyhyen aikaa naimisissa kirjailija Claude Vignonin kanssa.
Teoksia magiasta

Lévi vieraili 1854 Englannissa, jossa hän tapasi kirjailija Edward Bulwer-Lyttonin. Tämä oli kiinnostunut ruusuristiläisyydestä kirjallisena teemana ja oli pienen ruusuristiläisloosin johtaja. Bulwer-Lyttonilta Lévi sai idean kirjoittaa kirjan magian harjoittamisesta. Kirja julkaistiin 1855 nimellä Dogme et Rituel de la Haute Magie, ja käännettiin englanniksi nimellä Transcendental Magic, its Doctrine and Ritual. Sen aloitussanat ovat seuraavat:
»Muinaisten oppien mystisten allegorioiden hunnun takana, pimeyden ja initiaatioiden outojen koettelemusten takana, salattujen tekstien sinettien alla, Niniven ja Theban raunioilla, vanhojen temppelien murentuvien kivien päällä ja  ssyrian tai Egyptin sfinksin tummuneiden kasvojen yllä, luonnottomissa tai suurenmoisissa maalauksissa jotka selittävät Vedan elävöittämää Intian uskontoa, vanhojen alkemian kirjojemme kryptisissä vertauskuvissa, seremonioissa joita on vietetty kaikkien salaseurojen sisäänpääsyssä, sieltä löytyy merkkejä opista, joka on kaikkialla sama, ja kaikkialla huolellisesti salattu.»
Vuonna 1861 hän julkaisi jatkona teoksen nimeltä La Clef des Grands Mystères (suom. Suurten mysterioiden avain). Suomeksi teos ilmestyi vuonna 1921 Ruusu-Risti-aikakauslehdessä Pekka Ervastin kääntämänä. Myöhempiä Levin maagisia töitä olivat muun muassa Fables et Symboles (’tarinoita ja kuvia’, 1862),  ja La Science des Esprits (’henkien tiede’, 1865). Vuonna 1868 hän kirjoitti kirjan Le Grand Arcane, ou l’Occultisme Dévoilé ('’suuri salaisuus’, paljastettu okkultismi). Teos kuitenkin julkaistiin vasta vuonna 1898.
Lévin perintö

Lévin versio magiasta nousi suureen suosioon, varsinkin hänen kuolemansa jälkeen. Spiritualismi oli suurta huvia Atlantin molemmin puolin 1800-luvun puolivälin jälkeen, ja siivitti hänen teostensa suosiota. Hänen maagiset opetuksensa olivat vapaita kiihkoilusta, Lévi ei esimerkiksi teeskennellyt olevansa minkään muinaisen salaseuran vihitty. Hän liitti tarot-kortit maagiseen järjestelmäänsä, ja sittemmin tarot on ollut yksi länsimaisten maagikkojen perusvälineistä. Hänellä oli suuri vaikutus Hermetic Order of the Golden Dawn -järjestön rituaaleihin sekä Aleister Crowleyyn, ja tästä johtuu, että Lévi muistetaan yhtenä nykyaikaisen magian perustajista.
Aiheesta muualla

Kuvia tai muita tiedostoja aiheesta Éliphas Lévi Wikimedia Commonsissa
Eliphas Lévi – Suuri 1800-luvun tietäjä.
Elämäkerta. (ranskaksi)
Lévin teoksien digiversioita (Arkistoitu – Internet Archive) www.hermeetikko.com e-kirjasto.
Baphomet, kirjassa Dogme et Rituel de la Haute Magie, 1855.
Alwari Tuohitorvi (vuoden 1974 albumi)

| Alwari Tuohitorvi Alwari Tuohitorvi |
| --- | --- | --- |

Studioalbumin tiedot
 Julkaistu: 1974
 Formaatti: LP
 Tuottaja(t): Mikael Wiik
 Tyylilaji: progressiivinen rock poprock
 Kesto: 39.01
 Levy-yhtiö: EMI
Alwari Tuohitorven muut julkaisut
|   | Alwari Tuohitorvi 1974 | Asia on ananas 1975 |
Alwari Tuohitorvi on Alwari Tuohitorven ensimmäinen studioalbumi. Albumin julkaisi EMI vuonna 1974. Albumin kansi on valokuvaaja Risto Vuorimiehen oivallus. Hän oli mukana yhtyeen keikkamatkalla ja huomasi sateenkaaren. Vuorimies muisti yhtyeellä olevan saman nimisen kappaleen ja auto pysäytettiin kuvien ottoa varten mahdollisesti käytettäväksi.
Albumi myi noin 10 000 kappaletta ja keräsi 19 viikkoa listalla  parhaimmillaan sijalla 17. Albumi nosti yleisömääriä ja keikkapalkkioita
Kritiikki oli kaksijakoista, musiikillista tasoa pidettiin hyvänä. Sanoitukset saivat kritiikkiä mutta ilmeisen kireän tekoaikataulun vaikutus niiden hiomattomuuteen todettiin.
Kappaleet

Kaikki kappaleet säveltänyt ja sovittanut Seppo Alajoki, ellei toisin mainittu.
Rokki lentää pilviin – 5.14 (san. Mika Sundqvist, Raimo Pikanen)
Rokataan vaan – 2.57 (san. Pikanen)
Miss Tekstiili – 3.53 (san. Jukka Rautiainen)
Korttelin kauhein – 3.16 (san. Sundqvist)
Kun kalloon ei käy (If You Wanna Know) – 5.13 (säv. Climax Blues Band, san. Rautiainen)
Kerran vielä (Move It) – 2.56 (säv. Ian Samwell, san. Rautiainen)
Taikajuoma – 2.55 (san. Rautiainen)
Niin sää sen teit – 3.27 (san. Sundqvist)
Mitä missä milloin – 3.11 (san. Rautiainen)
Sateenkaaren taa – 6.09 (san. Rautiainen)
Kokoonpano

Seppo Alajoki – kitara, laulu
Jukka Rautiainen – kitara, laulu
Mika Sundqvist – bassokitara, laulu
Raimo Pikanen – rummut
Tuotanto

Äänitys - Finnvox-studiot, Paul Jyrälä, Antti Joki, Mikael Nuorivaara
Tuottaja - Mikael Wiik
Kansikuva - Risto Vuorimies
Aiheesta muualla

Alwari Tuohitorvi discogs.com-sivustolla (englanniksi)
Adolf Metzner

| Mitalit> Maa:   Saksa.Miesten yleisurheilu.EM-kilpailut  | Mitalit> Maa:   Saksa.Miesten yleisurheilu.EM-kilpailut  | Mitalit> Maa:   Saksa.Miesten yleisurheilu.EM-kilpailut  | Maa:   Saksa> Miesten yleisurheilu. |
| --- | --- | --- | --- |
|  Kultaa | Torino 1934 | 400 m |  |
|  Kultaa | Torino 1934 | 4 × 400 m |  |
Karl-Adolf Metzner (25. huhtikuuta 1910 Frankenthal – 5. maaliskuuta 1978 Hampuri) oli saksalainen yleisurheilija, joka kilpaili pikajuoksussa. Hän edusti seuratasolla Eintracht Frankfurtia. Metzner voitti EM-kilpailuissa kaksi mitalia, kultaa Torinossa 1934 sekä 400 metrin henkilökohtaisesta juoksusta että 4 × 400 metrin viestistä. Hän osallistui olympialaisiin kahdesti, vuosina 1932 ja 1936. Metzner ei päässyt 400 metrin juoksun alkueristä jatkoon kummallakaan kerralla, mutta oli Los Angelesin kisoissa 1932 mukana Saksan neljänneksi sijoittuneessa viestijoukkueessa.
Ennätykset

400 m: 47,8 s (1932)
Adam Hefter

Adam Hefter vuonna 1914.
Adam Hefter (6. joulukuuta 1871 – 9. tammikuuta 1970) oli itävaltalainen roomalaiskatolinen arkkipiispa. Hänet vihittiin papiksi Gurkin hiippakuntaan 22. heinäkuuta 1894 ja nimitettiin sen piispaksi 26. joulukuuta 1914. Piispaksi konsekroinnin suoritti 7. helmikuuta 1915 Balthasar Kaltner.
Hefter erosi tehtävistään piispana 4. toukokuuta 1939, jolloin hänet nimitettiin Marcianan titulaaripiispaksi. 5. joulukuuta 1939 hänet nimitettiin Maximianopolis in Rhodopen titulaariarkkipiispaksi. Hän kuoli 98-vuotiaana.
Anthony D. Smith

| Anthony D>  Smith.Henkilötiedot |
| --- | --- |
Syntynyt: 23. syyskuuta 1939 Lontoo
Kuollut: 19. heinäkuuta 2016 (76 vuotta) Lontoo
Koulutus ja ura
Tutkinnot:  Oxfordin yliopisto   London School of Economics
Väitöstyön ohjaaja:  Hugues Portelli
Instituutti:  London School of Economics
Tutkimusalue:  etnografia
Tunnetut työt:  nationalismin ja etnisyyden tutkiminen
Anthony D. Smith (23. syyskuuta 1939 Lontoo – 19. heinäkuuta 2016 Lontoo) oli brittiläinen etnografi, joka erikoistui nationalismin ja etnisyyden tutkimukseen. Hän oli nationalismintutkimuksen piirissä eräs tunnetuimpia modernistisen koulukunnan kriitikoita. Smith puolusti näkemystä, jonka mukaan kansakunnat perustuvat kaikesta huolimatta suhteellisen vanhoille juurille ja hän loi suuntauksen, jota itse kutsui etnosymbolismiksi.
Ura

Smith syntyi keskiluokkaiseen juutalaisperheeseen ja hänen sukujuurensa olivat pääosin Saksassa ja Puolassa. Hän opiskeli klassisia aineita Oxfordin yliopistossa ja vuoden ajan College of Europessa Bruggessa Belgiassa. Valittuaan oman tieteenalansa Smith opiskeli London School of Economicsissa muun muassa Ernest Gellnerin oppilaana, vaikka onkin myöhemmin ollut yksi Gellnerin ajatusten näkyvistä kriitikoista. Smithin ensimmäinen selkeästi nationalismia käsitellyt teos oli 1971 ilmestynyt Theories of Nationalism. Kaksi vuotta myöhemmin ilmestyneessä teoksessaan The Concept of Social Change hän kritisoi vahvasti Gellnerin edustamaa funktionalistista katsontakantaa, jossa yhteiskunnallinen muutos selitetään modernisaation luomilla uusilla tarpeilla. Smith työskenteli 1970-luvulla opettajana Yorkin ja Readingin yliopistoissa. Vuonna 1980 hänet nimitettiin London School of Economicsiin ensin sosiologian ja sittemmin etnisyyden ja nationalismin tutkimuksen professoriksi. Smithin laaja kirjallinen tuotanto keskittyy pääosin nationalismia ja etnisyyttä koskeviin kysymyksiin, ja hän oli yksi melko harvoja nimenomaan tähän aiheeseen erikoistuneita tutkijoita. Hän toimi Nations and Nationalism -nimisen tieteellisen aikakausjulkaisun päätoimittajana ja osallistui kansainvälisen Etnisyyden ja nationalismin tutkimisyhdistyksen (ASEN) perustamiseen. Smith oli lisäksi perehtynyt taidehistoriaan.
Teoriat

Smith esitteli teoksissaan The Ethnic Origins of Nations (1986) ja National Identity (1991) teoriansa, joiden mukaan modernien kansakuntien juuret ulottuvat kauas esiteolliseen aikaan ja modernina aikana muovautuneet kansalliset identiteetit itse asiassa osittain perustuvat paljon vanhempiin etnisiin identiteetteihin. Myöhemmissä teoksissaan Myths and Memories of the Nation (1999) ja Nationalism (2001) hän vei väitteensä pidemmälle sanoessaan, että itse asiassa kansakuntia ja kansallisia identiteettejäkin on ollut olemassa jo esimodernina aikana, joskin vain poikkeuksina. Myths and Memories -kirjassa Smith otti käyttöön termin etnosymbolismi oman lähestymistapansa nimitykseksi. Nimitys on sittemmin vakiintunut kokonaisen nationalismintutkimuksen koulukunnan nimeksi. Smith oli kansakuntien myöhäistä syntyajankohtaa puolustavien modernististen teorioiden näkyvimpiä kriitikoita. Etnosymbolismia arvostelleet modernistit ovat vastaavasti tulkinneet Smithin käsitysten olevan lähellä primordialismia eli perinteistä katsantotapaa, jonka mukaan kansakuntien juuret ovat ikiaikaisia ja luonnollisia. Smithin mukaan etnosymbolistit pyrkivät tutkimaan, miten suuret kansanjoukot ovat menneinä aikoina subjektiivisesti kokeneet suhteensa etniseen tai kansalliseen yhteisöön, kun taas modernistit ovat hänen mukaansa keskittyneet liikaa vain entisajan eliittien tarkasteluun.
Smith erottaa toisistaan etniset yhteisöt, joita yhdistävät keskinäinen solidaarisuus sekä yhteistä alkuperää ja kotimaata koskevat myytit, ja toisaalta etniset kategoriat, eli ulkoisesti yhtenäisiltä vaikuttavat ihmisryhmät, joilta kuitenkin puuttuu tietoisuus itsestään. Etnisiä yhteisöjä on hänen mukaansa ollut olemassa ainakin pronssikaudelta lähtien. Kansalliset identiteetit ja kansakunnat, joihin liittyy edellisten ohella poliittinen taso, ovat Smithin mukaan syntyneet etnisten yhteisöjen pohjalta myöhemmin. Silti myös kansakuntia on hänen mukaansa ollut jo esimerkiksi keskiajan Euroopassa. Nationalismin ilmaantumisen myötä kansakuntien luominen muuttuu tietoiseksi. Nationalismin synnyn Smith ajoitti ensin useimpien muiden tutkijoiden tavoin 1700-luvun lopulle, mutta myöhemmin hän on esittänyt jo Alankomaiden kapinan 1500-luvun lopulla tai Englannin sisällissodan 1600-luvulla ilmentäneen nationalismia. Smithin mukaan kansakuntien rakentamiseen liittyvä kansallisten myyttien luominen ei ole yhtä keinotekoista kuin modernistit ovat väittäneet, sillä sen on jollain tavalla perustuttava myös säilyneisiin perinteisiin, jotta se voisi saada vastakaikua ihmisissä.
Teoksia

Theories of Nationalism (1971)
The Concept of Social Change (1973)
Nationalism in the 20th century (1979)
The Ethnic Revival (1981)
State and Nation in the Third World (1983)
The Ethnic Origins of Nations (1986)
National Identity (1991)
Nations and Nationalism in a Global Era (1995)
Nationalism and Modernism (1998)
Myths and Memories of the Nation (1999)
The Nation in History (2000)
Chosen Peoples: Sacred Sources of National Identity (2003)
The Antiquity of Nations (2004)
The Cultural Foundations of Nations: Hierarchy, Covenant and Republic (2008)
Ethno-symbolism and Nationalism: A Cultural Approach (2009)
The Nation Made Real: Art and National Identity in Western Europe, 1600-1850 (2013)
780-luku eaa.

| --- | --- |
Vuosisadat: 800-luku eaa. · 700-luku eaa. · 600-luku eaa.
Vuosikymmenet: 800-luku eaa. · 790-luku eaa. · 780-luku eaa. · 770-luku eaa. · 760-luku eaa. · 750-luku eaa. · 740-luku eaa. · 730-luku eaa. · 720-luku eaa. · 710-luku eaa. · 700-luku eaa. · 690-luku eaa.
Antje Schmidt

Antje Schmidt (s. 1967 Moers, Nordrhein-Westfalen, Saksa) on saksalainen näyttelijä. Hänet tunnetaan parhaiten rooleistaan elokuvassa Der Elefant in meinem Bett (1999) ja rikossarjasta Syyttäjä. Schmidt näyttelee sarjassa Corinna Nagoldia. Hän on näytellyt myös televisiosarjoissa Kahden keikka, Siska, Polizeiruf 110, Tatort ja Tutkija.
Palkinnot

Bavarian TV Award (2000)
Aiheesta muualla

Antje Schmidt Internet Movie Databasessa. (englanniksi)
Wałczin piirikunta

Wałczin piirikunta (puol. powiat wałecki) on Puolan piirikunta Länsi-Pommerin voivodikunnassa. Sen väkiluku oli vuoden 2019 lopussa 53 039. Piirikunta jakautuu hallintokeskus Wałczin kaupunkikuntaan ja neljään maalaiskuntaan (Człopa, Mirosławiec, Tuczno sekä Wałcz).
Wałczin piirikunnan pinta-alasta 55 prosenttia oli metsän peitossa vuonna 2018.
Wałczin piirikunnan työttömyysaste oli vuoden 2018 lopussa 8,4 prosenttia.
Piirikunnan väestöpyramidi 2014.
Vuoden 2019 lopussa Wałczin piirikunnassa oli 53 039 asukasta, joista 51,3 prosenttia naispuolisia ja 48,7 prosenttia miespuolisia. Puolan väestönlaskennassa 2011 väkiluvun laskettiin olevan 55 082 ja sen ennakoidaan vuoteen 2050 mennessä pienenevän 41 231 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,5 prosenttia, työikäisten 61 prosenttia ja eläkeikäisten 21,5 prosenttia väestön keski-iän ollessa 41,8 vuotta. Elävänä syntyi vuonna 2019 yhteensä 438 lasta.
Adam Holzman (kitaristi)

Adam Holzman (s. 1960 New York) on yhdysvaltalainen klassinen kitaristi. Hän opiskeli vanhemman veljensä Brucen sekä Albert Valdes Blainin ja Eliot Fiskin johdolla. Hän valmistui Floridan osavaltionyliopistosta ja osallistui lisäksi Oscar Ghiglian mestarikursseille Sienan Accademia Musicale Chigianassa ja Aspenin musiikkijuhlilla. Hänet valittiin kahdesti esiintymään Andres Segovian historiallisille mestariluokille.
Holzman on esiintynyt eri puolilla Yhdysvaltoja ja Eurooppaa. Lisäksi hänen kansainvälinen uransa on vienyt hänet Kanadaan, Meksikoon ja Latinalaiseen Amerikkaan. Hänen levytyksensä Naxos-levymerkille ovat saaneet kriitikoilta kiitosta. Hän on levyttänyt muun muassa Fernando Sorin, Manuel Poncen, Antonio Lauron ja Johann Kaspar Mertzin teoksia. Holzman on omistautunut myös nykymusiikille. Hän oli mukana tilaamassa Samuel Adlerin ensimmäistä kitarakonserttoa. Hän oli ensimmäinen Roland Dyensin musiikkia Pohjois-Amerikassa esittänyt henkilö, ja hän on lisäksi kantaesittänyt Robert Helpsin ja Stephen Funk Pearsonin töitä.
Holzman perusti Texasin yliopiston (Austin) kitarajaoston. Hän on ollut nimikkotaiteilijana Universidad Autónoma de Nuevo Leónissa Meksikon Monterreyssa. Hänelle on myönnetty Ernst von Dohnányi -palkinto Floridan osavaltionyliopistosta ja Robert W. Hamiltonin taidepalkinto Texasin yliopistosta. Lisäksi Holzman on saanut monia muita kansainvälisiä tunnustuksia. Hän asuu Austinissa vaimonsa ja poikansa kanssa.
Adolf Molnár

Adolf Molnár (10. maaliskuuta 1905 Wien – 20. kesäkuuta 1988) oli Itävallasta kotoisin ollut kirjailija ja toimittaja, joka muutti vähän ennen toista maailmansotaa Suomeen.
Wienissä syntynyt Molnár ehti toimia merimiehenä, toimittajana, kirjailijana ja maankiertäjänä, ennen kuin hän joutui vasemmistolaisten sympatioidensa johdosta pakenemaan Adolf Hitlerin hallintoa 1930-luvun lopulla, asettuen lopulta 1939 Helsinkiin. 
Talvisodan aikana Molnár pestautui vapaaehtoisena Lapualla koulutettuun ulkomaalaispataljoonaan, mutta vasta jatkosodan aikana 1941 hän joutui rintamapalvelukseen. Molnár palveli Suomen armeijassa vapaaehtoisena Er.P 1:ssä Hangon rintamalla.
Molnár kirjoitti vaiheistaan omaelämäkerrassaan Suuri ilveily (saks. Unstet und flüchtig). Markus Viljanen ohjasi 1987 samannimisen tv-dokumentin Molnarin elämäkerran perusteella.
Ronald Bonimair laati vuonna 2008 Adolf Molnárista yliopistollisen diplomityön Exil in Finnland: Adolf Molnar und sein autobiographischer Roman "Unstet und flüchtig!".
Teoksia

Hangon mottia härnäämässä, saksankielisestä käsikirjoituksesta Wir lagen vor Hangö suom. Lauri Hirvensalo.  WSOY 1942
Vi drog genom landet, översättning från manuskriptet Wir zogen durch Land av Brita Hiort af Ornäs.  Söderström 1944
Det svarta fåret.  Söderström 1945
Aurinko kutsuu, suom. Toini Kivivuori.  Suomen kirja 1945
Suuri ilveily, romaani.  Fennia 1946
Sol över livet, översättning av Brita Hiort af Ornäs.  Söderström 1946
Väg utan mål, översättning från författarens tyska manuskript av Per Jansson.  Söderström 1947
Unstet und flüchtig : eine Lebensgeschichte.  Luchterhand, Darmstadt 1982 (suomeksi nimellä Suuri ilveily, suom. Taisto Nieminen, runot suom. Anna-Maija Raittila.  Kirjayhtymä 1983)
Des deutschen Volkes Wunderborn, roman.  Löcker 1983
Antikommutatiivisuus

Kahden vektorin ristitulo on antikommutatiivinen.
Binäärioperaatio on antikommutatiivinen tai antikommutoiva, jos alkioiden operointijärjestyksen vaihtaminen muuttaa operaation tuloksen käänteisalkiokseen. Tämä määritelmä on kuitenkin hieman epätarkka, sillä käänteisalkiolla voidaan tarkoittaa joko additiivista käänteisalkiota tai multiplikatiivista käänteisalkiota riippuen joukosta, jossa kyseinen operaation on määritelty. Tarkempi määritelmä käyttäen additiivista käänteisalkiota (ks. vastaluku) seuraa.
Formaali määritelmä

Olkoon  S epätyhjä joukko varustettuna binäärisillä operaatioilla  \circ  ja  *. Vaaditaan lisäksi ensimmäiseltä operaatiolta se, että joukko  S varustettuna laskutoimituksella  \circ  muodostaa ryhmän. Tämä on välttämätöntä käänteisalkion olemassaolon kannalta. Jos  a\in S, niin merkitään  a:n käänteisalkiota  -a:lla (kuten vastalukua). Ts.
a\circ (-a)=-a\circ a=0_{S},
missä  0_{S} on ryhmän  (S,\circ ) neutraalialkio. Tällöin binäärinen operaatio  * on antikommutatiivinen, jos kaikilla  a,b\in S pätee
a*b=-(b*a).
Antikommutatiivinen vai epäkommutatiivinen?

Antikommutatiivisuutta ei pidä sotkea epäkommutatiivisuuteen (tai ei-kommutoivaan). Epäkommutatiivinen tarkoittaa ei-vaihdannaista, eli edellä olevin merkinnöin
a*b\neq b*a.
Antikommutatiivisuus on siis epäkommutatiivisuuden erikoistapaus.
Esimerkkejä

Vektoreiden ristitulo on antikommutatiivinen: jos  \mathbf {a} ,\mathbf {b} \in \mathbb {R} ^{3}, niin  \mathbf {a} \times \mathbf {b} =-(\mathbf {b} \times \mathbf {a} ).
Reaalilukujen vähennyslasku on antikommutatiivinen, kunhan vähennyslasku tulkitaan nimenomaan yhteenlaskun käänteislaskutoimituksena:  a-b=-(b-a)kaikille reaaliluvuille  a ja  b.
Aracena

| Aracena |
| --- | --- |

 lippu:  vaakuna
 Aracena
 Koordinaatit: 37°53′28″N, 6°33′40″W 
Valtio:  Espanja
Itsehallintoalue:  Andalusia
Maakunta:  Huelva
Comarca:  Sierra de Aracena
Hallinto:  
 – Hallinnon tyyppi:  Kunta
 – Pormestari:  Manuel Guerra González
Pinta-ala:  
 – Kokonaispinta-ala:  184 km²
Korkeus:  714 m
Väkiluku (2016):  7 929
 – Väestötiheys:  43 as./km²
 
 www.aracena.es 
Infobox OKVirheellinen NIMI-arvo: 
Aracena on kunta Espanjan Andalusiassa sijaitsevassa Huelvan maakunnassa. Aracena on kuuluisa aivan kunnan keskustassa sijaitsevasta isosta luolastosta, Gruta de las Maravillasta.
Kuvia

Kunnantalo
Plaza Marqués
Plaza Alta
Taloja Aracenassa.
Casino Arias Montano
Linna ja linnan kirkko (Castillo-Iglesia de Nuestra Señora de los Dolores)
Iglesia de Santa María de la Asunción
Aiheesta muualla

Kuvia tai muita tiedostoja aiheesta Aracena Wikimedia Commonsissa
Huelvan kunnat
Aljaraque
Almonaster la Real
Almonte
Alosno
Alájar
Aracena
Aroche
Arroyomolinos de León
Ayamonte
Beas
Berrocal
Bollullos Par del Condado
Bonares
Cabezas Rubias
Cala
Calañas
Campofrío
Cartaya
Castaño del Robledo
Cañaveral de León
Chucena
Corteconcepción
Cortegana
Cortelazor
Cumbres Mayores
Cumbres de Enmedio
Cumbres de San Bartolomé
El Almendro
El Campillo
El Cerro de Andévalo
El Granado
Encinasola
Escacena del Campo
Fuenteheridos
Galaroza
Gibraleón
Higuera de la Sierra
Hinojales
Hinojos
Huelva
Isla Cristina
Jabugo
La Granada de Río-Tinto
La Nava
La Palma del Condado
Lepe
Linares de la Sierra
Los Marines
Lucena del Puerto
Manzanilla
Minas de Riotinto
Moguer
Nerva
Niebla
Palos de la Frontera
Paterna del Campo
Paymogo
Puebla de Guzmán
Puerto Moral
Punta Umbría
Rociana del Condado
Rosal de la Frontera
San Bartolomé de la Torre
San Juan del Puerto
San Silvestre de Guzmán
Sanlúcar de Guadiana
Santa Ana la Real
Santa Bárbara de Casa
Santa Olalla del Cala
Trigueros
Valdelarco
Valverde del Camino
Villablanca
Villalba del Alcor
Villanueva de las Cruces
Villanueva de los Castillejos
Villarrasa
Zalamea la Real
Zufre
William Collum

| William Collum |
| --- | --- |

Henkilötiedot
Koko nimi:  William Collum
Syntynyt: 18. tammikuuta 1979 (ikä 45) Glasgow, Skotlanti
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2005– 2006– | Skotlannin valioliiga FIFA |  |  |

William Collum (s. 18. tammikuuta 1979 Glasgow, Skotlanti) on skotlantilainen jalkapalloerotuomari. Hänestä tuli kansainvälinen erotuomari vuonna 2006.
Collum tuomitsi ensimmäisen ottelunsa Mestarien liigassa syyskuussa 2010, jossa kohtasivat tanskalainen FC Kööpenhamina ja kreikkalainen Panathinaikos FC.
Aiheesta muualla

William Collumin tilastot Soccerbase-sivustolla (englanniksi)